32 
men har da selvfølgelig ikke indforskrevet de dertil brugte Slanger 
fra Italien. 
Yed tidligere Lejlighed 1 ) har jeg gjort opmærksom paa Fore¬ 
komsten af en Slangehale i et mærkeligt Fund fra Broncealderen 
fra en Gravhøj i Nærheden af København 2 ). Japetus Steen- 
strup bestemte den i sin Tid som tilhørende Coluber lævis „efter 
Arrene af de affaldne Skjolde at dømmeHalen har skarpt tre¬ 
kantet Gennemsnit, en Egenskab, der ellers netop udmærker Æskulap- 
snogen (C oluber longissimus)\ men om denne Karakter er tilstrækkelig 
til derpaa at bygge Artsbestemmelsen, skal jeg ikke kunne afgøre, 
da muligvis ogsaa andre Slangehaler bliver trekantede ved at 
gemmes i henved 3000 Aar. 
Den nordiske Mytologi fortæller intet om Slangedyrkelse hos 
os, men i ældre Tider har denne muligvis været brugt ogsaa her. 
Den ældste Beretning om Slangedyrkelse i Norden skyldes 
vistnok den danske Konge Svend Estridsen, der var Hjemmelsmand 
for Kanniken Adam af Bremen (f omtr. 1076). I dennes „Ham- 
burgs Bispekrønike“ hedder det om Beboerne af Estland, at de var 
Hedninger, der tilbad Slanger og Fugle 3 ). 
Endnu langt ned i Tiden holdt denne Slangedyrkelse sig hos 
Nabofolkene Letter, Litauer og Prøjser, saa vel som i det høje 
Norden 4 ). 
Ogsaa en anden Side af den nævnte Sag maatte belyses ved 
grundigere historisk-arkæologisk Undersøgelse end den, man hidtil 
har anvendt derpaa. Kun med faa Ord skal her det interessante 
Spørgsmaal berøres, om da Æskulapsnogen Coluber longissimus 
virkelig var den Slangeart, som var helliget Grækernes Lægegud 
*) Naturen og Mennesket. Bd. 11. 1894. p. 264. 
2 ) Se Annaler f. nord. Oldkynd. og Historie. 1848. p. 344. S. Muller: 
Vor Oldtid. Kbhvn. 1897. p. 320, 422. 
3 ) Historia ecclesiastica. Lib. 4, cap. 224. Dracones adorant cum volucribus. 
*) Se A. Nehring: Die Anbetung der Ringelnatter. Globus. Bd. 73. 
1898. p. 65. L. Stieda, ibid. Bd. 75. 1899. p. 160. Jfr. 01. Magni: 
Historia de gentibus septentrionalibus. Romae. 1555. p. 776. (Nat. & 
Menn. Bd. 10. 1893. p. 263; Bd. 11. 1894. p. 196). 
